**Υπόδειγμα διαταγής πληρωμής για την επιδίκαση της αναλογούσης αποζημίωσης από απαλλοτρίωση**

ΠΡΩΤΟΔΙΚΕΙΟ ΑΘΗΝΩΝ

Αριθμός…………..2005

ΣΤΟ ΟΝΟΜΑ ΤΟΥ ΕΛΛΗΝΙΚΟΥ ΛΑΟΥ

Ο Δικαστής του Μονομελούς Πρωτοδικείου Αθηνών,

Πρωτοδίκης …………………..:…………………………………………………., έχοντας υπόψη την από 20-7-2005 αίτηση της ………………… ΚΑΤΑ

Του Δήμου ……….. Αττικής που εκπροσωπείται νόμιμα υπό του Δημάρχου του, που υπογράφηκε από τον Πληρεξούσιο Δικηγόρο της …………. , με την οποία ζητεί να εκδοθεί διαταγή πληρωμής με βάσει την δικαστική απόφαση και τα λοιπά έγγραφα που αναφέρουν στην αίτηση της και προσκομίζει.

ΣΚΕΦΘΗΚΕ ΚΑΤΑ ΝΟΜΟ

Με την υπό κρίση αίτηση, η αιτούσα ζητεί την έκδοση διαταγής πληρωμής με βάση τα έγγραφα που επικαλείται σ΄ αυτή και ειδικότερα την υπ΄ αριθ. 8369/Π-303 απόφαση του Νομάρχη Ανατολικής Αττικής που δημοσιεύθηκε στο ΦΕΚ τεύχος Δ αριθμό φύλλου 473/26.5.1992 με την οποία το υπ΄ αριθμό 712γ Ο. Τ του εγκεκριμένου σχεδίου πόλεως του Δήμου …….. Αττικής χωροθετήθηκε σαν χώρος πλατείας υπέρ του Δήμου ……… και τμήμα της εκτάσεως που ρυμοτομείται εμφαίνεται στο από 2.4.2001 τοπογραφικό διάγραμμα που συντάχθηκε από τον Μ. Χατζημιχαήλ και στην υπ΄ αριθ. 6/2001 πράξη αναλογισμού αποζημιώσεως λόγω ρυμοτομίας η οποία κυρώθηκε με την υπ΄ αριθ. Πρωτοκόλλου 11102/331/01 απόφαση της Διευθύντρια της Δ/σης Πολεοδομίας Ανατολικής Αττικής με την οποία καθορίσθηκαν οι υπόχρεοι προς αποζημίωση για την παραπάνω αιτία μεταξύ των οποίων είναι και ο Δήμος …………. κατά του οποίου στρέφεται η παρούσα αίτηση. Από τα ανωτέρω έγγραφα ,αντίγραφα των οποίων προσκομίζει η αιτούσα προκύπτει ότι ο καθ΄ ου Δήμος ………..Αττικής υποχρεούται να αποζημιώσει την αιτούσα . Μ. Φ… για τμήμα της ρυμοτομούμενης έκτασης και ειδικότερα έκτασης α) για το μισό της έκτασης με στοιχεία (1-2-Δ-Γ-1), συνολικού εμβαδού διακοσίων πέντε μέτρων (205,00) τετρ. μέτρων, δηλαδή για εκατόν δύο και 50% (102,50) τετρ. Μέτρα β) για το ένα τρίτο της έκτασης με στοιχεία (Α-Β-1-2-Α), συνολικού εμβαδού τριάντα τριών και 57% (33,57) τετρ. μέτρων, δηλαδή για ένδεκα και 19% (11,19) τετρ. μέτρα. γ) για το μισό της έκτασης με στοιχεία (1-2-Δ-Γ-1), συνολικού εμβαδού διακοσίων πέντε (205,00) τετρ. μέτρων, δηλαδή για εκατόν δύο και 50% (102,50) τετρ. Μέτρα δ) για το ένα τρίτο της έκτασης με στοιχεία (Α-Β-1-2-Α), συνολικού εμβαδού τριάντα τριών και 57% (33,57) τετρ. μέτρων, δηλαδή για ένδεκα και 19% (11,19) τετρ. μέτρα.

. Στην συνέχεια Με την υπ΄ αριθμό 2693/2005 απόφαση του Εφετείου Αθηνών καθορίσθηκε η οριστική τιμή μονάδος των ανωτέρω απαλλοτριωμένων εδαφικών εκτάσεων σε εξακόσια (600) ευρώ ανά τετραγωνικό μέτρο και η αιτούσα αναγνωρίσθηκε δικαιούχος της αποζημιώσεως με την υπ’ αριθμ. 1534/2003 αναγνώρισης δικαιούχων του Μονομελούς Πρωτοδικείου Αθηνών.

. Ήτοι Δήμος ………. Αττικής υποχρεούται να αποζημιώσει την αιτούσα Ό. . Μ. Φ. για 102,50μ2 + 11,19μ2 + 102,50μ2 + 11,19μ2 + = 228,09μ2. και της οφείλει αποζημίωση για την ανωτέρω αιτία ύψους 228,09 μ2 Χ 600 ευρώ = 136.854 ευρώ ποσό που αρνείται να της καταβάλει παρά τις συνεχείς οχλήσεις της αιτούσας.

Η αίτηση είναι νόμιμη (άρθρο 623 ΚπολΔ ) και αποδεικνύεται από τα ανωτέρω έγγραφα ,την 1596/2004 απόφαση του Μονομελούς Πρωτοδικείου Αθηνών 2693/2005 απόφαση του Εφετείου Αθηνών, τα οποία προσκομίζονται από την αιτούσα σε νόμιμα επικυρωμένα αντίγραφα.

Πρέπει συνεπώς να γίνει δεκτή και κατ’ ουσία η αίτηση όπως ορίζεται στο διατακτικό, δεδομένου ότι δεν οφείλεται τέλος δικαστικού ενσήμου σύμφωνα με το άρθρο 17 του Συντάγματος, η δε προεισπραττόμενη δικηγορική αμοιβή για την έκδοση διαταγής πληρωμής έχει καταβληθεί (βλ. το υπ’ αριθμ. ………………………….….γραμμάτιο προείσπραξης ΔΣΑ).

ΓΙΑ ΤΟΥΣ ΛΟΓΟΥΣ ΑΥΤΟΥΣ

Δέχεται την αίτηση.

Διατάσσει τον καθ’ ου να καταβάλει στην αιτούσα το ποσό των εκατόν τριάντα έξι χιλιάδων και οκτακοσίων πενήντα τεσσάρων ευρώ (136.854 €)και το ποσόν των …………………………………………….……………………..για δικαστικά έξοδα εκδόσεως της διαταγής.

Σημειώνεται ότι ο καθ’ ου η αίτηση έχει δικαίωμα να ασκήσει ανακοπή κατά της διαταγής αυτής μέσα σε προθεσμία δέκα πέντε (15) εργασίμων ημερών από την επίδοση της.

Εκδόθηκε και δημοσιεύθηκε στην Αθήνα στις ……………………………..2025

Ο ΔΙΚΑΣΤΗΣ Η ΓΡΑΜΜΑΤΕΑΣ